Na osnovu člana 8. Zakona o javnim priznanjima Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 8/15 i 16/16), Odbor za javna priznanja Bosansko-podrinjskog kantona Goražde, dana 02. avgusta 2022. godine, **o b j a v l j u j e:**

**JAVNI POZIV**

**ZA PREDLAGANJE KANDIDATA ZA DODJELU JAVNIH PRIZNANJA**

**„Počasni građanin Kantona“, “Štit Kantona” i „Plaketa Kantona”**

1. Poslanici, udruženja građana, fondacije, pojedinci, političke organizacije, preduzeća, ustanove, drugi organi i organizacije mogu podnijeti prijedloge za dodjelu javnih priznanja Bosansko-podrinjskog kantona Goražde:

**POČASNI GRAĐANIN KANTONA**

Počasnim građaninom Kantona proglašava se državljanin Bosne i Hercegovine i strani državljanin koji se istakao naročito zaslugama u davanju podrške pravednoj borbi za odbranu Bosansko-podrinjskog kantona Goražde od agresije, unapređenju međunarodne saradnje, razvijanju međunarodnih i međuljudskih odnosa, na načelima solidarnosti, demokratičnosti, humanosti i tolerancije među ljudima različite nacije, vjere, kulture i dr.

Počasnom građaninu dodjeljuje se Povelja Kantona.

**ŠTIT KANTONA**

Štit Kantona dodjeljuje se za doprinos u odbrani Bosansko-podrinjskog kantona Goražde i Bosne i Hercegovine od agresije.

Štit Kantona se dodjeljuje pojedincima i kolektivima.

Štit se može dodjeliti i posthumno.

**PLAKETA KANTONA**

Plaketa Kantona dodjeljuje se kao priznanje za doprinos razvoju Bosansko-podrinjskog kantona Goražde u oblasti privrede, nauke, društvenih djelatnosti i umjetnosti.

Plaketa se dodjeljuje pojedincima i kolektivima.

Plaketa se može dodjeliti i posthumno.

2. Prijedlozi za dodjelu javnih priznanja moraju biti u pisanom obliku i moraju sadržavati slijedeće:

a) za pojedince:

- Opći podaci: ime i prezime lica, mjesto, adresa, telefon, datum rođenja, zanimanje i radno mjesto.

- Posebni podaci: biografija kandidata i temeljito obrazloženje razloga predlaganja.

b) za pravna lica:

- Opći podaci: naziv pravnog lica, mjesto, adresa, telefon/fax, ovlašteno lice, datum osnivanja, registrirana djelatnost i oblik vlasništva (privatno, državno, mješovito, strano ulaganje).

- Temeljito obrazloženje razloga za predlaganje.

4. Javni poziv ostaje otvoren 10 dana od dana objavljivanja.

5. Nepotpuni i neblagovremeni prijedlozi neće se uzeti u razmatranje.

6. Prijedlozi za dodjelu javnih priznanja Bosansko-podrinjskog kantona Goražde se dostavljaju na adresu:

**BOSANSKO-PODRINJSKI KANTON GORAŽDE**

**SKUPŠTINA KANTONA**

**Odbor za javna priznanja**

**Ul. 1. slavne višegradske brigade 2A**

**73000 Goražde**

**SA NAZNAKOM:** „Prijava na Javni poziv za predlaganje kandidata za dodjelu javnih priznanja Kantona”- ne otvaraj.

**ODBOR ZA JAVNA PRIZNANJA BPK GORAŽDE**